rejauldu/bengali-wikipedia huggingface dataset:
খোকশাবাড়ী ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন।  অবস্থান খোকশাবাড়ী ইউনিয়নের উত্তরে ডোমার উপজেলার সোনারায় ইউনিয়ন ও সদরের লক্ষীচাপ ইউনিয়ন, দক্ষিণে নীলফামারী পৌরসভা ও পূর্বে টুপামারী ইউনিয়ন ও পলাশবাড়ী ইউনিয়ন এবং পশ্চিমে চওড়া বড়গাছা ইউনিয়ন অবস্থিত।  প্রশাসনিক এলাকা খোকশাবাড়ী ইউনিয়ন ৯টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।খোকশাবাড়ী ইউনিয়ন তথ্য বাতায়ন  মৌজা সমূহ-  দুকুড়ী  দক্ষিণ কিসমত গোড়গ্রাম  মুশরত গোড়গ্রাম  ‍উত্তর রামকলা  রামকলা রূপেশ্বরী  রামকলা  টেপুরডাঙ্গা  খোকশাবাড়ী  গোবিন্দপুর  জনসংখ্যা  জনসংখ্যা পুরুষ মহিলা২৬,১৪৬ জন (প্রায়)১৭,২২৮ (প্রায়)১৫,২৬৭ জন   শিক্ষা সরকারি প্রাথমিক বিদ্যালয়১৪টিবে-সরকারী প্রাথমিক বিদ্যালয়০টিকমিউনিটি প্রাথমিক বিদ্যালয়০টিজুনিয়র উচ্চ বিদ্যালয়০টিউচ্চ বিদ্যালয়০৩টিদাখিল মাদ্রাসা০২টিআলিম মাদ্রাসা০০কিন্ডার গার্টেন/প্রাইভেট প্রতিষ্ঠান৫টিকাওমি মাদরাসা১টি শিক্ষার হার৬৫%পুরুষ৬১%মহিলা৫৭%  তথ্যসূত্র  বহিঃসংযোগ  বিষয়শ্রেণী:নীলফামারী সদর উপজেলার ইউনিয়ন
অন্নপূর্ণা ২ হলো নেপালে অবস্থিত অন্নপূর্ণা পর্বতমালার দ্বিতীয় সর্বোচ্চ শৃঙ্গ এবং এ পর্বতশ্রেণির পূর্ব দিকের প্রান্তচিহ্ন।  উচ্চতা, বিচ্ছিন্নতা (সবচেয়ে কাছের উচ্চতর শৃঙ্গ অন্নপূর্ণা ১ পূর্ব শৃঙ্গ থেকে  দূরত্বে) এবং বিশিষ্টতা () — এই সবদিক থেকেই অন্নপূর্ণা ২ অন্নপূর্ণা ১ প্রধান শৃঙ্গের তুলনায় খুব একটা পিছিয়ে নেই। যদিও নামের মিলের কারণে এর সঙ্গে অন্নপূর্ণা ১-এর ঘনিষ্ঠ সম্পর্ক ধরা পড়ে, এটি একটি সম্পূর্ণ স্বতন্ত্র পর্বতশৃঙ্গ। তবে এটি অন্নপূর্ণা ৪-এর সঙ্গে ঘনিষ্ঠভাবে সংযুক্ত। অন্নপূর্ণা ২ বিশ্বের ১৬তম উচ্চতম পর্বত এবং আট হাজার মিটারের নিচে থাকা বিশিষ্ট শৃঙ্গগুলির মধ্যে সর্বোচ্চ।   বৈশিষ্ট্যাবলি   অন্নপূর্ণা ২ মূল অন্নপূর্ণা পর্বতমালার প্রধান শৃঙ্খলা থেকে খানিকটা আলাদা, এবং এর পাশে রয়েছে অপেক্ষাকৃত খাটো অন্নপূর্ণা ৪। এর শৃঙ্গটি একটি খাড়া পাথুরে শৃঙ্খলের ওপর অবস্থিত, যার শীর্ষভাগে তুষারের পরিমাণ কম। এই শৃঙ্খল পশ্চিম দিকে নেমে গিয়ে ছোট শৃঙ্গের সঙ্গে মিলিত হয়েছে। দক্ষিণ দিকটি একটি বড় পিরামিড-আকৃতির প্রাচীর, যা কেবল মাঝখানের একটি রিজ দ্বারা বিভক্ত। উত্তর দিকটি তুলনামূলকভাবে জটিল; এখানে শৃঙ্গ ও পাদদেশের মাঝে বরফের খণ্ডের মধ্যে খাড়া পাথুরে দেয়াল রয়েছে। উত্তর-পশ্চিমে একটি বড় ঝুলন্ত হিমবাহ অন্নপূর্ণা ৪-এর সঙ্গে অন্নপূর্ণা ২-এর মধ্যবর্তী ঢালে অবস্থান করছে। উত্তর-পূর্ব দেয়ালে একটি বৈশিষ্ট্যপূর্ণ, পুনরাবৃত্ত খাঁজ ও পাথুরে স্তর দেখা যায়, যা অনেকটা মানুষের মুখ বা খুলি সদৃশ। ছবিতে এই বৈশিষ্ট্যটি স্পষ্টভাবে দৃশ্যমান।  অন্নপূর্ণা ২ বড় ধরনের হিমবাহ ধসের জন্য পরিচিত, বিশেষ করে উত্তর-মধ্য রিজের পেছনের ভারী তুষারস্তর থেকে উদ্ভূত ধস। এছাড়াও এখানে রয়েছে পাথর পড়ে যাওয়া, বড় বরফের শিলাবিন্যাস এবং ঘন ঘন ঝড়—যা পর্বতারোহণের প্রচেষ্টাকে অনেকাংশে সীমিত করে দেয়। এই ঝুঁকিগুলিকে এড়াতে সাধারণ আরোহনপথটি অন্নপূর্ণা ৪-এর সঙ্গে যুক্ত কেন্দ্রীয় রিজ দিয়ে ওঠা হয়।   আরোহন ইতিহাস   ১৯৬০ সালে একটি ব্রিটিশ/ভারতীয়/নেপালি অভিযাত্রী দল জে. ও. এম. রবার্টসের নেতৃত্বে পশ্চিম ধারার মাধ্যমে প্রথমবারের মতো অন্নপূর্ণা ২-এ আরোহন করে। তাঁরা অন্নপূর্ণা ৪-এর উত্তর দিক বেয়ে উঠে এই রুটে পৌঁছান। চূড়ায় ওঠা দলের সদস্য ছিলেন রিচার্ড গ্র্যান্ট, ক্রিস বোনিংটন এবং শেরপা আং নিয়ামা।  ১৯৬৯ সালে স্লোভেনিয়ার যুগোস্লাভ অভিযাত্রীরা একই রুটে অন্নপূর্ণা ২ এবং অন্নপূর্ণা ৪-এ আরোহন করেন। কাজিমির দ্রাসলার ও মাতিয়া মালেজিচ শৃঙ্গে পৌঁছান।AAJO 1970 ১৯৭৩ সালে জাপানিরা সরাসরি অন্নপূর্ণা ৪ ও ৫-এর মাঝে অবস্থিত উত্তর দিক বেয়ে উঠে পশ্চিম রিজে যান। কাতসুইুকি কন্ডো একাই শৃঙ্গে ওঠেন।AAJO 2008  ১৯৮৩ সালে টিম ম্যাকার্টনি-স্নেইপ প্রথমবার দক্ষিণ রিজ বেয়ে অন্নপূর্ণা ২-এ আরোহণ করেন। (উচ্চতা: )। ফেরার পথে তুষারঝড়ে দেরি হয় এবং অভিযাত্রী দল শেষ পাঁচ দিন খাদ্য ছাড়াই থাকতে বাধ্য হয়। তারা নিখোঁজ হিসেবে গণ্য হয় এবং ফিরে আসার পর ব্যাপক প্রচার পায়।  ২০০৭ সালের ২ ফেব্রুয়ারি, ফিলিপ কুন্‌জ, লাকপা ওয়াঙ্গেল, টেম্বা নুরু ও লাকপা থিন্দুক প্রথম শীতকালীন আরোহন সম্পন্ন করেন। তারা প্রথম আরোহণের পথ ধরেই উত্তর দিক দিয়ে শৃঙ্গে ওঠেন।   তথ্যসূত্র    আরও দেখুন   অন্নপূর্ণা  অন্নপূর্ণা ৪  অন্নপূর্ণা ১ প্রধান শৃঙ্গ  অন্নপূর্ণা ১ কেন্দ্রীয়  অন্নপূর্ণা ১ পূর্ব  অন্নপূর্ণা ৩  বিষয়শ্রেণী:হিমালয়ের সাত হাজারি পর্বতসমূহ বিষয়শ্রেণী:গণ্ডকী প্রদেশের পর্বত বিষয়শ্রেণী:উইকিউপাত্তে স্থানাঙ্ক আছে
উত্তরা (ইংরেজি: The Wrestlers), হচ্ছে ২০০০ সালে মুক্তিপ্রাপ্ত বাঙালি কবি বুদ্ধদেব দাশগুপ্ত পরিচালিত বাংলা ভাষার চলচ্চিত্র। এটি সমরেশ বসুর গল্পের ভিত্তিতে চিত্রিত। জয়া শীল উত্তরা নামে অভিনয় করেন। এছাড়াও তাপস পাল, শঙ্কর চক্রবর্তী এবং রাইসুল ইসলাম আসাদ খ্রিস্টান পাদ্রি হিসেবে অভিনয় করেন।  চলচ্চিত্রটি আপাতদৃষ্টিতে শান্তিপূর্ণ এলাকার মানুষের সহিংসতা, মানবিক পাপ এবং অনাচারকে বৈপরীত্যের মাধ্যমে তুলে ধরেছে। স্থানটি হচ্ছে বাংলার পুরুলিয়া জেলার একটি শান্ত গ্রাম।   অভিনেতাগণ   জয়া শীল উত্তরা চরিত্রে  তাপস পাল নিমাই চরিত্রে  শঙ্কর চক্রবর্তী বলরাম চরিত্রে  রাইসুল ইসলাম আসাদ খ্রিস্টান পাদ্রি চরিত্রে   তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বুদ্ধদেব দাশগুপ্ত পরিচালিত চলচ্চিত্র বিষয়শ্রেণী:২০০০-এর চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় থ্রিলার চলচ্চিত্র
আবেদা চৌধুরী (জন্ম: ১৫ এপ্রিল ১৯৪২) হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১২ (সংরক্ষিত নারী আসন-১২) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে বৃহত্তর সিলেট থেকে নির্বাচিত সংরক্ষিত মহিলা আসনের সর্বপ্রথম সংসদ সদস্য।   জীবনী  আবেদা চৌধুরী মৌলভীবাজার জেলার কুলাউড়া উপজেলার কানিশাইল ইউনিয়নের হাজিপুর গ্রামে ১৯৪২ সালের ১৫ এপ্রিল (মতান্তরেঃ ১৯৪০ সালের ৫ মে) জন্ম গ্রহণ করেন। আবেদা চৌধুরী সিলেট অঞ্চলের মুক্তিযুদ্ধের সংগঠক হিসাবে বিশেষভাবে পরিচিত।   সম্মাননা  ২০১৪ সালে সিলেট সরকারি মহিলা কলেজের ৭৫ বছর পূর্তি উৎসবে ১১ জন কৃতি শিক্ষার্থীকে সম্মাননা জানানো হয় যাদের অন্যতম হলেন আবেদা চৌধুরী।   আরও দেখুন   ১ম জাতীয় সংসদ নির্বাচন - ১৯৭৩;  বাংলাদেশের ১ম জাতীয় সংসদের সদস্যদের তালিকা।   তথ্যসূত্র    বহিঃসংযোগ   মুক্তিযুদ্ধে সিলেটের নারী (পর্ব:৬) - বৃহত্তর সিলেটের নারী মুক্তিযোদ্ধাদের তালিকায় “আবেদা চৌধুরী” সম্পর্কিত বিবরণী।  ১ম জাতীয় সংসদ সদস্য তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত ১ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশী মুসলিম বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সিলেট সরকারি মহিলা কলেজের প্রাক্তন শিক্ষার্থী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:১ম জাতীয় সংসদের সংরক্ষিত মহিলা আসনের সদস্য
থাম্ব|পার্কের প্রবেশ পথ থাম্ব|200px|আলতাব আলী পার্কের শহীদ মিনার থাম্ব|শহীদ মিনারে স্মৃতিস্তম্ভের প্রতিরূপ থাম্ব|ডান|কবরের পাথর আলতাব আলী পার্ক এডলার স্ট্রীট, হোয়াইট চার্চ লেন এবং হোয়াইটচ্যাপেল হাই স্ট্রীট, লন্ডন ই১ (ইওয়ান)Parks in Tower Hamlets এ অবস্থিত একটি ছোট পার্ক, যেটির আগের নাম ছিল সেন্ট মেরিস পার্ক এটি ১৪শতকের পুরনো হোয়াইটচ্যাপেল, সেন্ট মেরি মার্টফেলেন-এর অংশ যা থেকে হোয়াইটচ্যাপেল এলাকার নামকরণ করা হয়।  আলতাব আলী পার্কের নাম করন করা হয় শহীদ আলতাব আলীর নামে যিনি ছিলেন বৃটেনে অভিবাসী বাংলাদেশি ফ্যাক্টরী শ্রমিক, যিনি ১৯৭৮ সালের ৪মে কাজ শেষে বাসায় ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন।স্মরণ: শহীদ আলতাব আলী ১৯৯৮ সালে পূর্ব লন্ডনের এডলার স্ট্রীট, ওয়াইট ছারছ লেন এবং ওয়াইট চ্যাপল হাই স্ট্রীটস্থ সেন্ট মেরিস পার্ককে আলতাব আলী পার্ক নামকরণ করা হয়।‘আলতাব আলী’ শুধু বিলেতের বাংলা কমিউনিটির নয়, সমগ্র ইউরোবিডি কমিউনিটির অণুপ্রেরণা।   পার্কে শহীদ মিনার বানানোর ইতিহাস  ১৯৯৯ সালে পূর্ব লন্ডনের আলতাব আলী পার্কের দক্ষিণ প্রান্তে একটি শহীদ মিনার প্রতিষ্ঠা করা হয় যেটি বাঙালির ভাষা-শহীদদের স্মরণে বহির্বিশ্বে বানানো প্রথম শহীদ মিনার।বিলেতের মাটিতে একুশে ফেব্রুয়ারি ও বাংলা ভাষার প্রসার। তারেক চৌধুরী, দৈনিক আমার দেশ, ফেব্রুয়ারি ০২, ২০১০, ঢাকা। তার আগে ব্রিটেনে বাঙালি সম্প্রদায়ের সর্ববৃহৎ ও প্রচীনতম সংগঠন বাংলাদেশ ওয়েলফেয়ার অ্যাসোসিয়েশনের উদ্যোগে পূর্ব লন্ডনের সাড়ে বায়ান্নো হ্যানবারি স্ট্রিটের একটি হলে অস্থায়ী শহীদ মিনার তৈরি করে এই শ্রদ্ধা নিবেদনের ব্যবস্থা করা হতো। দীর্ঘ কয়েক বছর এভাবে শ্রদ্ধা নিবেদনের পর ওয়েলফেয়ার অ্যাসোসিয়েশনের নেতৃত্বে খোলা আকাশের নিচে একটি শহীদ মিনার প্রতিষ্ঠার জন্যে স্থানীয় কাউন্সিলের সঙ্গে কথাবার্তা শুরু করে। এমনি এক পর্যায়ে ৮০ এর দশকে বর্ণবাদ বিরোধী আন্দোলনে শহীদ আলতাব আলীর নামে নামকরণ করে পূর্ব লন্ডনের হোয়াইট চ্যাপেল রোডের পার্কে ১৯৯৮ সালের একুশে ফেব্রুয়ারি ওয়েলফেয়ার অ্যাসোসিয়েশনের নেতৃত্বে প্রথম অস্থায়ীভাবে একটি শহীদ মিনার স্থাপন করে। টাওয়ার হ্যামলেটস কাউন্সিলের সঙ্গে এ বিষয়ে দেন-দরবারের এক পর্যায়ে একটি স্থায়ী শহীদ মিনার নির্মাণে কাউন্সিল-সম্প্রদায়ের ঐকমত্যে পৌঁছতে সক্ষম হয়। কাউন্সিলের পক্ষ থেকে সম্প্রদায়কে প্রস্তাব দেওয়া হয় যে জায়গা বরাদ্ধ দেবে কাউন্সিল, কিন্তু শহীদ মিনার তৈরির খরচ বহন করতে হবে সম্প্রদায়কে। এই প্রস্তাবে সম্প্রদায়ের সম্মতির ভিত্তিতে বাংলাদেশ ওয়েলফেয়ার অ্যাসোসিয়েশন অর্থ সংগ্রহের তৎপরতা শুরু করে।  এ তৎপরতায় এগিয়ে আসে বাংলাদেশ হাইকমিশন, সোনালী ব্যাংক, আওয়ামী লীগ, বিএনপি, জাতীয় পার্টি, কমিউনিস্ট পার্টি, একাত্তরের ঘাতক দালাল নির্মূল কমিটি, জাসদ ও উদীচী শিল্পী গোষ্ঠীসহ ৫৪টির মতো সংগঠন। আর এই ৫৪ সংগঠনের যৌথ অংশগ্রহণে গঠন করা হয় কেন্দ্রীয় শহীদ মিনার কমিটি। টাওয়ার হ্যামলেটস কাউন্সিলের পক্ষ থেকে আলতাব আলী পার্কে স্থায়ী শহীদমিনার নির্মাণের প্রস্তাব দেওয়া হলে কেন্দ্রীয় শহীদ মিনার কমিটি এর ব্যয় নির্বাহে সম্মতি জানায়।  ওয়েলফেয়ার অ্যাসোসিয়েশনসহ ৫৪টি সংগঠনের পক্ষ থেকে শহীদ মিনার নির্মাণের ব্যয় হিসেবে কাউন্সিলের কাছে তুলে দেওয়া হয় প্রায় ২২ হাজার পাউন্ড।  এভাবেই আলতাব আলী পার্কে স্থায়ীভাবে নির্মিত হয় শহীদ মিনার। এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী।   তথ্যসূত্র    বহিঃসংযোগ     আলতাব আলী পার্কের কিছু স্থির চিত্র  আলতাব আলী পার্ক, হাই স্ট্রীটের অংশের উন্নয়ন বিবরণ ২০১২   বিষয়শ্রেণী:লন্ডনের উদ্যান
আব্দুস সালাম (১৯৪২–১৭ মার্চ ২০১১) বাংলাদেশের শেরপুর জেলার রাজনীতিবিদ যিনি তৎকালীন জামালপুর-৭ ও শেরপুর-২ আসনের সংসদ সদস্য ছিলেন।   প্রাথমিক জীবন  আব্দুস সালাম ১৯৪২ সালে শেরপুর জেলার নালিতাবাড়ী উপজেলার নয়াবিল ইউনিয়নে জন্মগ্রহণ করেন। তৎকালীন ধনাঢ্য ব্যবসায়ী শের মামুদ সরকার ছিলেন তার পিতা। নিজ গ্রামে শেষ করেছিলেন প্রাথিকম শিক্ষা। এরপর উপজেলায় মাধ্যমিক এবং ঢাকা কলেজ ও ঢাকা বিশ্ববিদ্যালয়ে উচ্চশিক্ষা অর্জন করেন আব্দুস সালাম।   রাজনৈতিক জীবন  আব্দুস সালাম কর্মজীবনের শুরুতে সুনামগঞ্জে ও জামালপুর আশেক মাহমুদ কলেজে অধ্যাপনা করেন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় স্বরাষ্ট্র উপমন্ত্রী হিসেবে দায়িত্ব পালন করেন। ১৯৮৬ সালে হোসাইন মুহাম্মদ এরশাদের সময় তিনি কৃষি প্রতিমন্ত্রীর দায়িত্ব পালন করেন।  ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন জামালপুর-৭ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে শেরপুর-২ আসন থেকে সংসদ সদস্য নির্বাচিত হন।   মৃত্যু  আব্দুস সালাম ১৭ মার্চ ২০১১ সালে শেরপুর জেলার নিজ বাড়িতে মৃত্যুবরণ করেন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০১১-এ মৃত্যু বিষয়শ্রেণী:শেরপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশের সাবেক প্রতিমন্ত্রী বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশের সাবেক উপমন্ত্রী বিষয়শ্রেণী:এরশাদের মন্ত্রিসভার সদস্য বিষয়শ্রেণী:জীবিত ব্যক্তি
আন্তর্জাতিক বাঁহাতি দিবস হল একটি আন্তর্জাতিক দিবস, যা প্রতি বছর ১৩ আগস্ট বাঁহাতি ব্যক্তিদের স্বতন্ত্রতা এবং পার্থক্য উদযাপন করার জন্য পালন করা হয়। লেফটহ্যান্ডার্স ইন্টারন্যাশনাল, ইনকর্পোরেটেডের প্রতিষ্ঠাতা ডিন আর ক্যাম্পবেল কর্তৃক ১৯৭৬ সালে প্রথম দিবসটি পালিত হয়।   এটি প্রধানত ডানহাতি বিশ্বে বাম-হাতি হওয়ার সুবিধা এবং অসুবিধা সম্পর্কে সচেতনতা বাড়াতে আন্তর্জাতিক বাঁহাতি দিবসের প্রবর্তন করা হয়। এটি বাঁহাতি মানুষের স্বতন্ত্রতা এবং পার্থক্য নির্দেশ করে, যারা বিশ্বের জনসংখ্যার সাত থেকে দশ শতাংশ।  এই দিনটি বাঁহাতিদের মুখোমুখি হওয়া সমস্যাগুলির বিষয়েও সচেতনতা ছড়িয়ে দেয়, যেমন বাঁহাতি শিশুদের জন্য বিশেষ চাহিদার গুরুত্ব এবং বাঁহাতিদের সিজোফ্রেনিয়া হওয়ার সম্ভাবনা ইত্যাদি।     তথ্যসূত্র   বিষয়শ্রেণী:আন্তর্জাতিক উদ্‌যাপন বিষয়শ্রেণী:আগস্ট উদ্‌যাপন
ইভটিজিং কাজী হায়াৎ রচিত ও পরিচালিত ২০১৩ সালের বাংলাদেশী নাট্য চলচ্চিত্র। কাজী মারুফ ফিল্মস্‌-এর ব্যানারে চলচ্চিত্রটি প্রযোজনা করেন মোহাম্মদ মোকাররম সর্দার ও কাজী মারুফ। নারী উত্ত্যক্তকরণ নিয়ে নির্মিত চলচ্চিত্রটিতে শ্রেষ্ঠাংশে অভিনয় করেন কাজী মারুফ, তমা মির্জা, মিজু আহমেদ, কাজী হায়াৎ ও কাবিলা। চলচ্চিত্রটির সুর ও সঙ্গীতায়োজন করেন সাগীর আহমেদ।  চলচ্চিত্রটি ২০১৩ সালের ৬ই সেপ্টেম্বর বাংলাদেশে মুক্তি পায় ও ব্যবসাসফল হয়। এটি ৩৫তম বাচসাস পুরস্কারে শ্রেষ্ঠ গায়িকা বিভাগে একটি পুরস্কার এবং ১৬তম মেরিল-প্রথম আলো পুরস্কারে সেরা চলচ্চিত্র - সমালোচক (মারুফ), সেরা চলচ্চিত্র পরিচালক - সমালোচক (হায়াৎ), ও সেরা চলচ্চিত্র অভিনেত্রী - সমালোচক (তমা) বিভাগে তিনটি মনোনয়ন লাভ করে।   অভিনয়শিল্পী   কাজী মারুফ - কাশেম আলী  তমা মির্জা - কুলসুম  মিজু আহমেদ - কানা মোল্লা  কাজী হায়াৎ - মণি ডাক্তার  কাবিলা - ডোম কানাই  হাবিব খান  সোহেল বাবু  মোহাম্মদ আশরাফুল ইসলাম  গোলাম মাওলা  দুলারী  নাসরিন  রাশেদা চৌধুরী  গুলশান আরা  মারিয়া চৌধুরী - হোসনে আরা  রুমা মুনতাসির  ডাবলু বেপারী  কবির  দেলোয়ার হোসেন  উজ্জ্বল  মোঃ জাকির হোসেন  বুলেট  এস. আই. সালাউদ্দিন  এস. আই. রফিকুল ইসলাম  নিরঞ্জন বিশ্বাস  সাহদাত হোসেন  আলাউদ্দিন  জাহানারা   সঙ্গীত  ইভটিজিং চলচ্চিত্রটির সুর ও সঙ্গীতায়োজন করেছেন সাগীর আহমেদ। গানের গীত লিখেছেন মুনশী ওয়াদুদ, ঠাকুর দ্বীজদাস ও মজিবুর রহমান পলাশ। গানে কণ্ঠ দিয়েছেন সাবিনা ইয়াসমিন, আলম আরা মিনু, ফকির সাহাবুদ্দিন, পুলক, বিউটি, নির্ঝর, সাগীর।   মুক্তি  চলচ্চিত্রটি ২০১৩ সালের ৬ই সেপ্টেম্বর বাংলাদেশে ৪৫টি প্রেক্ষাগৃহে মুক্তি পায়। হল মালিক সমিতির হিসাব অনুযায়ী এটি সেই বছরের পঞ্চম সর্বোচ্চ ব্যবসাসফল চলচ্চিত্র।   পুরস্কার  ৩৫তম বাচসাস পুরস্কার  জয়: শ্রেষ্ঠ গায়িকা - সাবিনা ইয়াসমিন (গান: "সই লো সই")  ১৬তম মেরিল-প্রথম আলো পুরস্কার  মনোনীত: সেরা চলচ্চিত্র (সমালোচক) - কাজী মারুফ  মনোনীত: সেরা চলচ্চিত্র পরিচালক (সমালোচক) - কাজী হায়াৎ  মনোনীত: সেরা চলচ্চিত্র অভিনেত্রী (সমালোচক) - তমা মির্জা   তথ্যসূত্র    বহিঃসংযোগ       বিষয়শ্রেণী:২০১৩-এর চলচ্চিত্র বিষয়শ্রেণী:২০১৩-এর নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:কাজী হায়াৎ পরিচালিত চলচ্চিত্র বিষয়শ্রেণী:কাজী হায়াতের চিত্রনাট্য সংবলিত চলচ্চিত্র
গজনীর যুদ্ধ ১১১৭ খ্রিস্টাব্দে সালে গজনীর বাহরামের ক্ষমতাকে সমর্থনকারী সেলজুক বাহিনী এবং বাহরামের ভাই গজনীর ক্ষমতাসীন সুলতান আরসলান শাহের সেনাবাহিনীর মধ্যে সংঘটিত হয়েছিল।   পটভূমি  ১১১৫ খ্রিস্টাব্দে গজনীর মাসউদ তৃতীয়ের মৃত্যুর পর সিংহাসনের জন্য একটি উত্তপ্ত প্রতিদ্বন্দ্বিতা আরম্ভ হয়। সেই বছর শিরজাদ সিংহাসনে আরোহণ করেন। কিন্তু তিনি পরের বছরই তার ছোট ভাই আরসালানের হাতে নিহত হন। আরসালান আবার তার আরেক ভাই বাহরামের বিদ্রোহের মুখোমুখি হয়। যেখানে বাহরাম সেলজুক সুলতান আহমাদ সানজারের সমর্থন পেয়েছিল।Jaques 2007, p. 391   যুদ্ধ  আহমাদ সানজার খোরাসান থেকে আক্রমণ করে তার সৈন্যবাহিনীকে আফগানিস্তানে নিয়ে যান এবং গজনীর নিকটবর্তী শাহরাবাদে আরসালানকে পরাজিত করেন। আরসালান পালাতে সক্ষম হন এবং বাহরাম সেলজুকের সামন্ত হিসেবে সিংহাসনে আরোহণ করেন।Jaques 2007, p. 391   তথ্যসূত্র    পাদটীকা      বিষয়শ্রেণী:সেলযুক সাম্রাজ্য জড়িত লড়াই বিষয়শ্রেণী:গজনভি সাম্রাজ্য জড়িত লড়াই বিষয়শ্রেণী:গজনি প্রদেশের ইতিহাস
ডাগ লাইম্যান () (জন্ম: ২৪ জুলাই, ১৯৬৫) একজন মার্কিন চলচ্চিত্র পরিচালক। তিনি সবচেয়ে বেশি পরিচিত তার পরিচালিত চলচ্চিত্র দ্য বোর্ন আইডেন্টিটি (২০০২), মি. এন্ড মিসেস. স্মিথ (২০০৫), এবং জাম্পার (২০০৮)-এর জন্য।   প্রাথমিক জীবন  লাইম্যানের বাবা আর্থার এল. লাইম্যান ছিলেন নিউ ইয়র্কের একজন পরিচিত আইনজীবী। এছাড়া বিভিন্ন সরকারি পদেও তিনি দায়িত্ব পালন করেছেন।  নিউ ইয়র্কের ইন্টারন্যাশনাল সেন্টার অফ ফটোগ্রাফি এবং জুনিয়র হাই স্কুলে ছাত্র হিসেবে থাকাকালীন লাইম্যান স্বল্পদৈর্ঘ্য চলচ্চিত্র তৈরি করা শুরু করেন। পরবর্তীতে ব্রাউন ইউনিভার্সিটিতে পড়ার সময় তিনি ছাত্রদের পরিচালিত একটি ক্যাবল টেলিভিশন স্টেশন তৈরিতে যোগ দেন, ও আর্থিকভাবে সহায়তা করেন। তিনি ছিলেন এই টেলিভিশন চ্যানেলটির প্রথম স্টেশন ম্যানেজার। এরপর ইউনিভার্সিটি অফ সাউদার্ন ক্যালিফোর্নিয়াতে পড়ার সময়, ১৯৯৩ সালে তিনি তার পরিচালিত প্রথম চলচ্চিত্র গেটিং ইন/স্টুডেন্ট বডি নির্মাণ করেন।Notable Alumni, USC School of Cinematic Arts .   তথ্যসূত্র    বহিঃসংযোগ     "The Liman Identity" -- New York Magazine biography  www.30ninjas.com — Doug Liman's Action Website   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র পরিচালক বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:বিজ্ঞান কল্পকাহিনী চলচ্চিত্র পরিচালক বিষয়শ্রেণী:মার্কিন টেলিভিশন পরিচালক বিষয়শ্রেণী:মার্কিন টেলিভিশন প্রযোজক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:মার্কিন চিত্রগ্রাহক
সাব্রুম বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।Sitting and Previous MLAs from সাব্রুম বিধানসভা কেন্দ্র  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৩,৯৭০ জন, যার মধ্যে পুরুষ ভোটার ২২,৭৯৭ জন এবং নারী ভোটার ২১,১৭৩ জন। সাব্রুম বিধানসভা কেন্দ্রে ২০১৮ ভোটার লিঙ্গানুপাত ৯২৯। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪০,০৭২ জন যার মধ্যে পুরুষ ভোটার ২০,৫৯৮ জন এবং নারী ভোটার ১৯,৪৭৪ জন।   বিধানসভার সদস্য    নির্বাচন বিধায়কদল সময়কাল১৯৬৭এ. মগ১৯৬৭-৭২১৯৭২কালীপদ বন্দ্যোপাধ্যায়১৯৭২-৭৭১৯৭৭সুনীলকুমার চৌধুরী১৯৭৭-৯৮১৯৮৩১৯৮৮১৯৯৩১৯৯৮গৌরকান্তি গোস্বামী১৯৯৮-২০০৮২০০৩২০০৮রিতা কর মজুমদার২০০৮-২০১৮২০১৩২০১৮শঙ্কর রায়২০১৮-বর্তমান   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:দক্ষিণ ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
গাইঘাটা সরকারি পলিটেকনিক পশ্চিমবঙ্গের চাঁদপাড়ায় অবস্থিত উচ্চ শিক্ষার একটি সরকারি প্রতিষ্ঠান। এটি চাঁদপাড়া পলিটেকনিক কলেজ নামেও পরিচিত। প্রতিষ্ঠানটি ২০১৭ সালে স্থাপিত হয়েছিল। এটি পশ্চিমবঙ্গ রাষ্ট্রীয় কারিগরী পরিষদ কর্তৃক অনুমোদিত এবং নতুন দিল্লির সর্ব ভারতীয় কারিগরি শিক্ষা পরিষদ (এআইসিটিই) দ্বারা স্বীকৃত। এই পলিটেকনিক যন্ত্র প্রকৌশল, বৈদ্যুতিক প্রকৌশল ও স্থাপত্য প্রকৌশলে শিক্ষাগত যোগ্যতার স্বীকৃতিপত্র (ডিপ্লোমা) অর্জনের পাঠ্যধারা প্রদান করে।  তথ্যসূত্র  বিষয়শ্রেণী:পশ্চিমবঙ্গের পলিটেকনিক কলেজ বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ বিষয়শ্রেণী:২০১৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৭-এ পশ্চিমবঙ্গে প্রতিষ্ঠিত
অ্যাডমিরাল দয়া ডব্লিউ. কে. সান্দাগিরি শ্রীলঙ্কা নৌবাহিনীর ১৪তম কমান্ডার ছিলেন। তিনি ভেয়ানগোদাতে জন্মগ্রহণ করেন এবং ভেয়ানগোদার সেন্ট ম্যারি মহাবিদ্যালয় এবং কেগাল্লের কেগালু বিদ্যালয়তে পড়াশোনা করেন।https://www.army.lk/news/first-naval-chief-assumes-duties-new-chief-defence-staff ১৯৬৬ সালের ১৪ নভেম্বর দয়া তৎকালীন সিলন নেভিতে ক্যাডেট হিসেবে যোগদান করেন, তিনি নেভাল অ্যান্ড ম্যারিটাইম একাডেমীতে যোগ দান করা প্রথম ক্যাডেট ব্যাচের একজন। ১৯৬৯ সালের ১ জুলাই তিনি মিডশিপম্যান হন এবং ১৯৭২ সালের ১ জুলাই এক্সিকিউটিভ শাখায় সাব লেফটেন্যান্ট হিসেবে কমিশন প্রাপ্ত হন।  নৌবাহিনীর কমান্ডার হিসেবে ভাইস অ্যাডমিরাল পদবীতে তিনি মোট চার বছর আট মাস ছিলেন। নৌবাহিনীর কমান্ডার থেকে তিনি চীফ অব ডিফেন্স স্টাফের দায়িত্ব পান এবং তাকে পূর্ণ অ্যাডমিরাল পদে পদোন্নতি দেওয়া হয়। তিনি ২০০৫ সালের ১২ জুন নৌবাহিনী থেকে অবসর প্রাপ্ত হন। তিনি ২০০৬ সালে জেনারেল স্যার জন কোটলেওয়ালা প্রতিরক্ষা বিশ্ববিদ্যালয়ের ভাইস চ্যান্সেলর হয়েছিলেন নৌবাহিনী থেকে অবসরের পরে। তথ্যসূত্র  বিষয়শ্রেণী:শ্রীলঙ্কান অ্যাডমিরাল বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নৌবাহিনী কমান্ডার (শ্রীলঙ্কা)
স্বাধীনতা ক্রীড়া সংঘ (সাধারণত স্বাধীনতা কেএস অথবা শুধুমাত্র স্বাধীনতা নামে পরিচিত) হচ্ছে ঢাকা ভিত্তিক একটি বাংলাদেশী পেশাদার ফুটবল ক্লাব। এই ক্লাবটি বর্তমানে বাংলাদেশের শীর্ষ স্তরের ফুটবল লিগ বাংলাদেশ ফুটবল প্রিমিয়ার লিগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। বর্তমানে এই ক্লাবের ম্যানেজারের দায়িত্ব পালন করছেন মাসুদ আলম জাহাঙ্গীর এবং সভাপতির দায়িত্ব পালন করছেন সৈয়দ সাইফুর রহমান। স্বাধীনতা হচ্ছে বাংলাদেশ চ্যাম্পিয়নশিপ লিগের বর্তমান চ্যাম্পিয়ন, যারা ২০২১ সালে ক্লাবের ইতিহাসে ১ম বারের মতো শিরোপা জয়লাভ করেছিল।  তথ্যসূত্র  বিষয়শ্রেণী:২০০৫-এ প্রতিষ্ঠিত ফুটবল ক্লাব বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:বাংলাদেশের ফুটবল ক্লাব বিষয়শ্রেণী:ঢাকায় ক্রীড়া বিষয়শ্রেণী:বাংলাদেশ চ্যাম্পিয়নশিপ লিগ
ইলানাডু একটি তামিল ভাষার সংবাদপত্র। প্রথম সংখ্যাগুলি ১৯৫৯ সালে প্রকাশিত হয়েছিল, কেসি থাঙ্গারাজা, জাফনার একজন ব্যবসায়ী, যিনি ভালাইচেনাইতে ইস্টার্ন পেপার মিলস কর্পোরেশনের চেয়ারম্যান ছিলেন তার দ্বারা পত্রিকাটি প্রকাশিত হয়েছিল। দাঙ্গার সময় জাফনা পাবলিক লাইব্রেরি এবং পুবালাসিঙ্গম বুক ডিপো পুড়িয়ে ফেলার সাথে সাথে ১৯৮১ সালে ইলানাডুর অফিস এবং প্রেস পুড়িয়ে দেওয়া হয়েছিল।         তথ্যসূত্র   বিষয়শ্রেণী:শ্রীলঙ্কার তামিল ভাষার সংবাদপত্র বিষয়শ্রেণী:১৯৫৯-এ প্রতিষ্ঠিত সংবাদপত্র বিষয়শ্রেণী:শ্রীলঙ্কার বিলুপ্ত দৈনিক সংবাদপত্র
সাহাপুর ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।   অবস্থান ও সীমানা  গোপালগঞ্জ জেলা সদর থেকে প্রায় ১৬/১৭ কিলোমিটার উত্তর দিকে এর অবস্থান।   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-অনাধি বিশ্বাস  +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:গোপালগঞ্জ সদর উপজেলার ইউনিয়ন
অবিবাহিত দিবস () বা ডাবল ১১ (), যাকে মূলত ব্যাচেলরস ডে বলা হয়, এটি একটি চীনা অনানুষ্ঠানিক ছুটির দিন এবং কেনাকাটার মরসুম যেটি এমন লোকেরা উদযাপন করে যারা সম্পর্কের মধ্যে নেই। তারিখ, ১১ নভেম্বর (১১/১১), বেছে নেওয়া হয়েছিল কারণ সংখ্যা ১ একটি খালি লাঠির মতো (), যা একজন অবিবাহিত পুরুষের জন্য চীনা ইন্টারনেট অপশব্দ, যিনি পারিবারিক গাছে 'শাখা' যোগ করেন নি।  চারটি '১' বিমূর্তভাবে একক লোকের জনসংখ্যাগত গোষ্ঠীকেও নির্দেশ করে। অস্বাভাবিকভাবে, ছুটির দিনটি সম্পর্ক উদযাপনের জন্য একটি জনপ্রিয় তারিখ হয়ে উঠেছে: ২০১১ সালে এই তারিখে বেইজিংয়ে ৪,০০০ টিরও বেশি দম্পতি বিয়ে করেছিলেন, যা দৈনিক গড় ৭০০টি বিবাহের চেয়ে অনেক বেশি।  মূলত, তারিখটি কলেজ ব্যাচেলরদের একটি ছোট দল দ্বারা ঐতিহ্যগত দম্পতি-কেন্দ্রিক উত্সবগুলির একটি নিন্দাজনক প্রতিক্রিয়া হিসাবে পালিত হয়েছিল। যাইহোক, ২০০৯ সালে আলিবাবার সিইও ড্যানিয়েল ঝাং দিনটিকে ২৪ ঘন্টার শপিং হলিডে ফেস্টিভ্যাল হিসেবে ব্যবহার করতে শুরু করেন যা অনলাইন শপিং ডিসকাউন্ট এবং অফলাইন বিনোদন প্রদান করে।    ছুটির দিনটি এখন বিশ্বের বৃহত্তম রিটেইল এবং অনলাইন শপিং দিবসে পরিণত হয়েছে। আলিবাবার প্রতিদ্বন্দ্বী, যেমন জেডি ডট কম সিঙ্গলস ডে ফেস্টিভ্যালও আয়োজন করে, যাতে তারা $১৯.১ বিলিয়ন বিক্রি করেছিল, যেখানে ২০১৭ সালে চীনাদের মোট বিক্রির পরিমাণ $৪৪.৫ বিলিয়ন হয়েছিল।  আলিবাবার ক্রেতারা ২০১৮ সালে এই দিনের বিক্রি ২১৩.৫ বিলিয়ন ইউয়ান ($৩০.৭ বিলিয়ন) ছাড়িয়েছিল।   ২০১৯ সালে, আলিবাবা বলেছিল যে পুরো ইভেন্টের জন্য এর মোট পণ্যদ্রব্যের পরিমাণ ২৬৭৮.৪ বিলিয়ন ইউয়ান ($৩৮.৪ বিলিয়ন) এ এসেছে, যা আগের বছরের থেকে ২৬% বেশি।  ২০২১ সালে, আলিবাবা এবং জেডি মিলে সিঙ্গলস ডে তে মোট $১৩৯ বিলিয়ন বিক্রির রেকর্ডে করেছে।    আরো দেখুন    একক সচেতনতা দিবস  একক ঘটনা  দক্ষিণ কোরিয়ায় কালো দিবস  সুপার সানডে  পেপেরো ডে, কোরিয়ান 'ভ্যালেন্টাইন্স ডে' একই দিনে  পকি অ্যান্ড প্রিটজ ডে  কিক্সি উৎসব, চীনা 'ভ্যালেন্টাইন'স ডে'   তথ্যসূত্র    বহিঃসংযোগ    সৃজনশীল একক দিবস  বিষয়শ্রেণী:অনানুষ্ঠানিক উদ্‌যাপন বিষয়শ্রেণী:নভেম্বর উদ্‌যাপন বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ